Achinlar. Achinlar, ache – Indoneziyadagi xalq, Sumatra orolining shimolida, oʻtmishda Ache sultonligi mavjud boʻlgan mintaqada yashaydi. Aholisi 1,7 mln. kishi (1992-yil). Indonez til guruhiga oid achin tilida soʻzlashadi. Islom diniga eʼtiqod qiladi. Asosiy mashgʻulotlari – dehqonchilik (sholikorlik, qora murch, kokos, kauchuk va boshqalar); hunarmandchilik – toʻqimachilik, boʻyra toʻqish va boshqa, metallni qayta ishlash, qayiqsozlik. Achinlar oʻziga xos boy adabiyotga ega.